Kiidetud olgu Jumal, meie Issanda Jeesuse Kristuse Isa, kes oma suurest halastusest on meid uuesti sünnitanud elavaks lootuseks Jeesuse Kristuse ülestõusmise läbi surnuist.  1Pt 1:3  Mida tähendab  elav lootus? Kui juba panna omadussõnu lootuse ette, siis arvan, et selle vastandiks on tuim lootus (võiks öelda ka surnud lootus, ent siis oleks tegu juba lootusetu juhtumiga).  Ekke Moor küsib August Gailiti romaanis lapi targalt: «Näed sa homset, mida toob homne päev?» Tark vaikib viivu ja vastab: «See, kes tahab elada homset, ei ela tänasele.»